Левашево төп гомуми белем бирү мәктәбе.

 Әзерләде: татар теле һәм әдәбият укытучысы

 Ахметсафина Г.Г

 **Мастер – класс “ Татар әдәбияты дәресләрендә , әдәби әсәрләргә нигезләнеп, телдән сөйләмгә өйрәтү”**

 Хәерле көн , хөрмәтле хезмәттәшләр ! Җиденче сыйныфта татар әдәбияты дәресләре Ә.Р.Мотыйгуллина , Р.Г. Ханнанов авторлыгында төзелгән дәреслек нигезендә алып барыла. Әдәби әсәрләр минимумы 7 әсәрне тәшкил итә. Алар арасында Һади Такташның “ Алсу “ поэмасы бар. Бүгенге мастер – классымда Һади Такташның “Алсу” поэмасы мисалында рус телле балаларның сөйләм телен үстерү юллары белән таныштырып үтәм . Күләмле әдәби әсәрнең эчтәлеген сөйләү , укучының гади җөмләләр белән төзелгән үз фикере формасында булу мөһим. Зур күләмле әсәрләрне сүзгә- сүз тәрҗемә итү кирәк түгел . Укучыларның күп материал арасыннан иң мөһимен аңларга , аерып алырга һәм гамәлдә куллана белергә өйрәтү төп максатларның берсе булып тора.

 **Мастер-классның максатын билгеләү.**

— Мин сезне бүген әдәбият дәресләрендә үземнең эшләү алымнары белән таныштырасым килә. Бу алымның асылы рус балаларына татар телен укыту дәресләрендә телне ятлатып түгел, ә аңлап ,әдәби әсәргә нигезләнеп , актив сөйләмгә , фикерләргә өйрәтү.

 Һади Такташның “Алсу” поэмасын өйрәнүгә план буенча 2 сәгать вакыт каралган. Беренче дәрестә язучының биографиясе һәм “ Алсу” поэмасы белән танышабыз . Икенче дәрестә поэма нигезендә бәйләнешле сөйләм теле дәресе үткәрәбез.

 **Максат:** Рус телендә сөйләшүче укучыларны Һади Такташның “ Алсу”поэмасы аша татар теленең серләренә тирәнерәк төшендерү;

- матур әдәбият әсәре аша монологик , диалогик сөйләмгә өйрәтү;

-үз фикерләрен ачык әйтә алу ,әдәби әсәрне аңлап кабул итү күнекмәләре булдыру.

* -укучыларны төркемнәрдә һәм парларда киңәшләшеп эшләргә өйрәтү , әдәби әсәрләрне өйрәнү аша сөйләм культурасын үстерү.

**Диалогик , монологик сөйләмне оештыру өлеше.** ( дәреснең төп өлеше ;25 минут)

 **“Алсу” поэмасы белән эш.Уку мәсьәләсен чишү.**

**1.”Алсу “ поэмасыннан беренче өзекне уку**.( әсәрдән өзек укучылардан укытыла, сүзләрнең дөрес әйтелешенә , сәнгатьле укуга игьтибар ителә)

**Һади Такташ**

АЛСУ

(Әсәрдән беренче өзек.)

Урам ташларына карлар ява,

Кар томалый чана юлларын,
Карда шуа-шуа, Алсу килә,

Җиң эченә тыккан кулларын…

Җилгә каршы җылы сулышлары,
Туңып, бөдрә чәчен ак ясый,

Юл буена аны тирги-тирги,
Сүгенә-сүгенә кайта Газзәсе:
«Алсу, тукта инде, акыллым,
Абау,

Тагын карга батырдың!..» —

Ул, үпкәләп, читкә китә. Аны
Алсу тагын ялынып чакыра:
«Кил, уйнамыйм, бетте…

Кил инде!»

Үзе — килсә, карга батыра.

Салкын карга басып, Алсу килә,

Үзе көлә,

Үзе сөйкемле,

Үзе усал,

Үзе болай бер дә

Усал түгел кебек шикелле…

**Беренче өзек буенча эш төрләре .**

**2. Сүзлек эше.**

кар томалау — здесь: покрывать снегом
җиң эченә — в рукав

сулыш — дыхание
бөдрә — кучерявый
тирги-тирги — здесь: ругая
сөйкемле — миловидный

**3.Әдәби әсәргә нигезләнеп , җөмлә төзү күнекмәләре.( Парларда эш)**

 Юлларны кар томалый. Юлларны нәрсә томалый? Нәрсәләрне кар томалый?

 Алсу кулларын җиң эченә тыккан. Кем кулларын җиң эченэ тыккан? Алсу нишләгән? Ни өчен Алсу кулларын җиң эченә тыккан?

 Алсуның җылы сулышы. Кемнең җылы сулышы?

Тирги- тирги Газзә килә. Газзә кемне тирги? Ни өчен Газзә тирги?

**4.Сорауларга җавап бирергә, җавапның дөреслеген әдәби әсәрдән табып дәлилләргә**.

- Укучылар, әйдәгез хәзер төркемнәрдә эш башкарыйк. Өч төркемгә бүленеп һәр төркем үзенә бирелгән эшне эшли.

Төркемнәрдә эш. Һәр төркем укучылар әсәрдән мисаллар таба һәм үз җавапларын дәлилиләр)

-Елның кайсы фасылы? ( 1 төркем)

 -Алсу нинди кыз? (2 төркем)

 -Газзә ни өчен ачулана? (3 төркем)

(Укучыларның җаваплары )

**1.Икенче өзек буенча эш төрләре.**

**Алсу поэмасы**.

(әсәрдән икенче өзек)

Ул дәрескә бүген бик соң килде,
Әллә кайда йөреп кичеккән.
Үзе соңга калган,
Үзе әле
Көлә-көлә керә ишектән...
Үзе дәрес тыңлый,
Үзе бер дә
Тыңламаган кебек итенә.

**2. Сүзлек эше.**

Соң- поздно

Кичеккән - задержался

Соңга калган - опоздал

Итенә- предворяется

Тыңламаган кебек итенә- предворяется как будто не слушает.

1. Тактада язылган яңа сүзләрнең мәгънәсен ачыклау

2. Яңа сүзләрнең әйтелеше өстендә эш

- яңа сүздәге үзенчәлекле авазларны әйтү;

- сүзне кабатлау;

- сүзтезмә әйтү: эшләп армаган кебек итенә, соң килгән һ.б.;

- 2-3 сүздән торган, ләкин яңа сүз кергән җөмләләр әйтү.Ул дәрескә кичекккән.Лена дәрескә соңга калган. Ул язган кебек итенә. Ул уйнаган кебек итенә. Ул өйгә соң кайтты.

**3.Яңа сүзләр кулланып, ситуатив күнегүләр белән эшләү;**

- Как вы скажете, что вы опоздали на урок.

- Как скажете, что сестренка предворяется как будто не слышет.

- Как скажете, что ты задержалась .

**Һади Такташның “Алсу” поэмасы нигезендә диалог һәм монологик сөйләмне яңарту , ныгыту.**

* Ә Алсу нинди кыз?
* Матур ,сөйкемле ,усал кыз.
* Алсу чыннан да усал кызмы?
* Алсу усал түгел.Ул усал шикелле генә.
* Мин Алсуны усал дип уйлыйм.Ул соңга калган, ә үзе көлә.
* Ә мин Алсуны шаян кыз дип уйлыйм.
* Алсу шаян да,усал да , матур да кыз.
* Алсу бик сөйкемле кыз , ләкин дәрескә соңга калган.
* Мин сезнең фикерләрезне тыңладым.Һәр укучы үз фикерен дөрес әйтә белде.Укучылар, үзегезнең фикерләрне дәлилләү максатыннан өзектән үз фикерегезгә туры килгән юлларны укып күрсәтегез әле.(Укучылар өзек нигезендә эшләр.)
* Укучылар, Алсу турында үз сүзләрегез белән кыскача сөйләргә әзерәнү максатыннан, күнегү эшлибез.Бер укучы тактага Алсу турында яза,ә без аңа булышабыз.Укучыларның дөрес һәм эзлекле төзегән җөмләләрне тактага язабыз.Укучылар дәфтәрләрдә эшлиләр.(Язма һәм монологик сөйләм күнекмәләре тикшерелә.)

 Алсу.

 Алсу матур , сөйкемле кыз.Ул усал кызга ошамаган.Алсу усал кебек күренә.Дус кызы Газзә.Алсу дустын карга батыра.Дусты үпкәли,читкә китә.

 Бүген ул дәрескә соңга калган.Ул каядыр барган һәм кичеккән.Дәрескә Алсу көлә-көлә керә.Ул дәресне тыңлый , ләкин тыңламаган кебек утыра.(10 фраза)

**Барыгызга да уңышлар телим. Исән-сау булыгыз!**

**Игътибарыгыз өчен рәхмәт!**